b"\n_START_ARTICLE_\nMost s po\xc5\xa1evnimi zategami\n_START_SECTION_\nZgodovina\n_START_PARAGRAPH_\nKabelski mostovi segajo v 1595, kjer je bil v knjigi bene\xc5\xa1kega izumitelja, gradbenega mojstra iz Dalmacije, Faustusa Verantiusa Machinae Novae najden na\xc4\x8drt vise\xc4\x8dega mostu s po\xc5\xa1evnimi \xc5\xbeeleznimi trakovi. Immanuel Loscher, nem\xc5\xa1ki tesar, je leta 1784 skonstruiral lesen most, razpetine 32 m, s kabli sidranimi v vozi\xc5\xa1\xc4\x8dno konstrukcijo. Ni znano ali je bil kdaj tudi narejen._NEWLINE_Obstajajo \xc5\xa1tevilni zgodnji kabelski mostovi, vklju\xc4\x8dno brv za pe\xc5\xa1ce Dryburgh Abbey Bridge iz leta 1817, Jamesa Dredgeja patentiran Victoria Bridge v Bathu (1836), ter kasnej\xc5\xa1a Albert Bridge (1872) in Brooklyn Bridge (1883 - prvi pri katerem so bili uporabljeni jekleni elemnti). Njihovi oblikovalci so na\xc5\xa1li kombinacijo tehnologij, da so pove\xc4\x8dali togost vozi\xc5\xa1\xc4\x8dne konstrukcije in jo naredili odpornej\xc5\xa1o na veter. John A. Roebling je dal posebno prednost temu, da se omejil deformacije zaradi obremenitve \xc5\xbeeleznice na vise\xc4\x8dem mostu Niagara Falls. Najzgodnej\xc5\xa1i znani ohranjen primer pravega kabelskega mosta v ZDA je E.E. Runyonov v veliki meri nedotaknjen jekleni ali \xc5\xbeelezni most z lesenimi stranic in streho v Bluff Dale, Teksas (1890) ali njegov teden starej\xc5\xa1i, vendar poru\xc5\xa1en most Barton Creek med Huckabayem, Texas in Gordonom, Texas (1889 ali 1890).  _NEWLINE_V dvajsetem stoletju je prvi most s po\xc5\xa1evnimi zategami predlagal francoski in\xc5\xbeenir A. Gisclard, nenavaden Cassagnes most (1899), pri katerem so po\xc5\xa1evni kabli s sodelovanjem horizontalnega dela kabla razporejeni tako, da prepre\xc4\x8dujejo pomembno stiskanje mostne plo\xc5\xa1\xc4\x8de in most in\xc5\xbeenirja Le Cocqa most L\xc3\xa9zardrieux v Bretanji (1924), ki je to tehniko izpopolnil. _NEWLINE_Eduardo Torroja je leta 1926 zasnoval prvi betonski most - akvadukt pri Tempulu \xc4\x8dez reko Guadalete, kot most s po\xc5\xa1evnimi zategami.  Ta tip mostov je danes \xc5\xbee prese\xc5\xbeen._NEWLINE_Alberta Caquota kabelski most z betonsko mostno plo\xc5\xa1\xc4\x8do iz leta 1952 preko Donzere-Mondragon kanala v Pierrelatte, je eden od prvih modernega tipa, vendar je le malo vplival na poznej\xc5\xa1i razvoj. Most Str\xc3\xb6msund z jekleno mostno plo\xc5\xa1\xc4\x8do Franza Dischingerja (1955) je zato bolj pogosto naveden kot prvi moderni most s po\xc5\xa1evnimi zategami. Po drugi svetovni vojni je ostalo mnogo poru\xc5\xa1enih mostov, ki so jih morali nadomestiti z novimi. Franz Dischinger je leta 1949 pokazal da se togost vise\xc4\x8dih mostov zelo pove\xc4\x8da ob uporabi po\xc5\xa1evnih zateg. Prvi moderni most s po\xc5\xa1evnimi zategami je bil tako narejen na \xc5\xa0vedskem leta 1955 (most Stromsund)._NEWLINE_Drugi klju\xc4\x8dni pionirji so \xc5\xa1e Fabrizio de Miranda, Riccardo Morandi in Fritz Leonhardt. Zgodnje mostovi iz tega obdobja so uporabljali zelo malo po\xc5\xa1evnih kablov, kot na primer Theodor Heuss bridge (1958)._NEWLINE_Pont de Normandie v Franciji iz leta 1988 je \xc5\xbee pravi modernisti\xc4\x8dni in arhitekturni dose\xc5\xbeek. Most Tarara na Japonskem iz leta 1999 z razponom 890 m velja za najdalj\xc5\xa1ega s po\xc5\xa1evnimi zategami v 20. stoletju.\n_START_SECTION_\nKoncept\n_START_PARAGRAPH_\nMost s po\xc5\xa1evnimi zategami predstavlja tri-dimenzionalni sistem, ki je sestavljen iz vozi\xc5\xa1\xc4\x8dne konstrukcije, pilonov in zateg.\n_START_SECTION_\nZatege\n_START_PARAGRAPH_\nZatege so kabli, ki so sestavljeni iz snopa pramenov, ta pa iz \xc5\xbeic visoko vrednega jekla. Prameni so obi\xc4\x8dajno pocinkani in oble\xc4\x8deni v polietilen. Zatege so lahko proizvedene kot: kabli z zaprtimi spiralnimi vrvmi, kabli z vrvmi iz paralelnih \xc5\xbeic in kabli iz paralelnih \xc5\xbeic._NEWLINE_Pri konstrukciji lo\xc4\x8dimo tri glavne razporeditve zateg:_NEWLINE_Harfa: pri harfi so kabli razporejeni skoraj vzporedno, tako da je vi\xc5\xa1ina njihove pritrditve na pilonu sorazmerna z oddaljenostjo od pilona na njihovi pritrditvi na mostni plo\xc5\xa1\xc4\x8di._NEWLINE_Snop: pri snopu so zatege vodene radialno od vrha pilona do mostne plo\xc5\xa1\xc4\x8de. Na ta na\xc4\x8din zatega prevzema maksimalno obte\xc5\xbebo in zmanj\xc5\xa1uje sile v mostni plo\xc5\xa1\xc4\x8di. Zaradi spremenjenih predpisov danes prakti\xc4\x8dno ni v uporabi._NEWLINE_Pahlja\xc4\x8da: pri zasnovi pahlja\xc4\x8de so vse zatege povezane na vrhu pilona. Zasnova pahlja\xc4\x8de je strukturno superiorna z minimalnim momentom, ki vpliva na pilone. V modificirani obliki pahlja\xc4\x8de, zaradi pomanjkanja prostora, so kabli povezani blizu vrha pilona preko sedla, vendar so med seboj dovolj razmaknjeni, da je omogo\xc4\x8den bolj\xc5\xa1i zaklju\xc4\x8dek, izbolj\xc5\xa1ano varstvo okolja in dober dostop do posameznih kablov za vzdr\xc5\xbeevanje._NEWLINE_Zatege lahko vodimo v eni sli dveh ravninah, kar je predvsem odvisno od \xc5\xa1tevila in razporeditve voznih pasov: direktno na robu konstrukcije z direktnim uvajanjem sil ali indirektno preko mo\xc4\x8dnih pre\xc4\x8dnikov s prerazporeditvijo sil in dodatnim prednapenjanjem grede.\n_START_SECTION_\nPre\xc4\x8dni prerez grede\n_START_PARAGRAPH_\nOblika pre\xc4\x8dnega prereza grede je odvisna od materiala, glavnega razpona, razdalj med zategami, ravnin zateg, namena in \xc5\xa1irine mostov. _NEWLINE_Glede na material so lahko armiranobetonske ali prednapete, jeklene ali sovpre\xc5\xbene. _NEWLINE_Prednost imajo jeklene konstrukcije, ki so manj konstrukcijsko zahtevne, oblike so predvsem I-profil ali \xc5\xa1katlast._NEWLINE_Armiranobetonske ali prednapete grede so konstrukcijsko zahtevnej\xc5\xa1e, razdalje med kabli so manj\xc5\xa1e. Njihova prednost je v bolj\xc5\xa1i aerodinami\xc4\x8dni stabilnosti.\n_START_SECTION_\nSide-spar most s po\xc5\xa1evnimi zategami\n_START_PARAGRAPH_\nSide-spar most s po\xc5\xa1evnimi zategami ima osrednji pilon podprt samo na eni strani. Ta oblika omogo\xc4\x8da gradnjo ukrivljenih mostov.\n_START_SECTION_\nKonzolni most s po\xc5\xa1evnimi zategami\n_START_PARAGRAPH_\nBolj radikalen v svoji strukturi, ima Puente del Alamillo (1992) en konzolni opornik (pilon) na eni strani premostitve s kabli le na eni strani za podporo mostu. Za razliko od drugih vrst kabelskih mostov, ta most izvaja znatno silo prevra\xc4\x8danja na temelje in opornik se mora upreti upogibanju, ki ga povzro\xc4\x8dajo kabli. Opornik na tem mostu tvori gnomon velikega vrta s son\xc4\x8dno uro. Podobni mostovi arhitekta  Santiaga Calatrave so \xc5\xa1e Puente de la Mujer (2001), most imenovan Son\xc4\x8dna ura (Sundial Bridge) (2004) in Chords Bridge (2008).\n_START_SECTION_\nExtradosed bridge\n_START_PARAGRAPH_\nExtradosed bridge je v bistvu most s po\xc5\xa1evnimi zategami, vendar z bolj mo\xc4\x8dno mostno plo\xc5\xa1\xc4\x8de, in ker je toga in mo\xc4\x8dnej\xc5\xa1a, omogo\xc4\x8da da so kabli bli\xc5\xbeje pilonu, ki so zato lahko ni\xc5\xbeji v sorazmerju z razpetino. Prvi tak most v ZDA bo Pearl Harbor Memorial Bridge v New Havenu, Connecticut, ki bo predvidoma odprt leta 2016. V Sloveniji je taka Puhov most na Ptuju.\n_START_SECTION_\nCradle-system\n_START_PARAGRAPH_\nCradle sistem nosi pramene znotraj opore iz vozi\xc5\xa1\xc4\x8dne konstrukcije do vozi\xc5\xa1\xc4\x8dne konstrukcije, kot kontinuiren element in s tem odpravlja sidri\xc5\xa1\xc4\x8da v pilonih. Vsak z epoksi prevle\xc4\x8den jeklen sklop je nosi v notranjosti ogrodja v eno-pal\xc4\x8dni (2.54 cm) jekleni cevi. Vsak sklop deluje neodvisno, kar omogo\xc4\x8da odstranitev, pregled in zamenjavo posameznih sklopov. Prva dva taka mostova sta Penobscot Narrows Bridge (Maine, ZDA), dokon\xc4\x8dan v letu 2006 in Veterans' Glass City Skyway (Toleto, Ohio, ZDA), dokon\xc4\x8dan leta 2007."